Lutefiskens dag og starten på lutefisksesongen
2027-10-03
Lutefiskens dag og starten på lutefisksesongen er 3. oktober hvert år.
Lutefisk ble laget allerede på 1500-tallet, kanskje før det også. Historien vil ha det til at det ble brann i et tørrfiskhjell av bjørk, at det ble kastet vann på, for å slukke og bjørkeasken ble til lut.
Vanlig tilbehør til lutefisk er ertestuing, kålrabistappe, bacon, sennep, brunost og sirup. Ikke alle tilbehørene serveres samtidig og de er avhengig av familietradisjonene. Det vanligste å drikke til er selvfølgelig øl og akevitt.
Du finner oppskrift på lutefisk med masse deilig tilbehør her.
Lutefiskens dag og starten på lutefisksesongen
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Tysklands nasjonaldag
2027-10-03
Tysklands nasjonaldag eller den tyske enhets dag, har vært nasjonaldagen siden Øst- og Vest-Tyskland ble slått i sammen igjen i 1990.

Du finner oppskrifter på mat og drikke fra Tyskland her.

Iraks nasjonaldag
2027-10-03
Iraks nasjonaldag feires 3. oktober til minne om frigjøringen fra Stor-Britannia i 1932.
Hvete, bygg, ris og dadler er hovedingredienser i irakisk mat. Sau og geit er det vanligste kjøttet, men de spiser lam, kyr, kylling, fisk og kamel også. Kjøttet kuttes vanligvis i strimler, tilberedes deretter med løk og hvitløk, eller hakkes og serveres med ris.
Du finner spennende mat fra Irak HER.

Uavhengighetsdagen i Guinea
2027-10-02
Uavhengighetsdagen i Guinea feires 2. oktober hvert år, som en markering av løsrivelsen fra Frankrike i 1958.
Dagen starter med bønner for fred, fremgang og utvikling i landet. Det holdes taler og seminarer, hvor tidligere hendelser blir minnet og de som ga livene sine for uavhengigheten blir hyllet.
I hovedstaden, Conakry, arrangeres en militærparade hvor mange innbyggere, ikledd fargene til nasjonalflagget og viser sin største kjærlighet og respekt for landet sitt. Med vaiende nasjonalflagg, arrangeres også nydelige musikk- og dansetilstelninger. Deretter blir det fest hvor de spiser deilige, afrikanske retter sammen med lokale spesialiteter og internasjonal mat.
Du finner oppskrifter fra Guinea her.

Den internasjonale kaffedagen
2027-10-01
Den internasjonale kaffedagen markeres 1. oktober hvert år.
Kaffe har sin opprinnelse i Etiopia og det er kjent at de drakk kaffe i Yemen allerede på 1400-tallet. Det drikkes ca. 2,2 milliarder kaffekopper i verden per år. I følge en statistikk fra 2020, drikker nordmenn 3. mest kaffe i verden, med 6,6 kg. per person per år. De som slår oss, er Nederland (8,3 kg), Finland (7,8 kg) og Sverige (7,6 kg).
Den internasjonale kaffedagen kan nytes på mange måter, både som drikke (prøv Irish coffee, eller en av mine favoritter Cà Phê Sữa Đá) og som smakstilsetning i mat (f.eks. i BBQ-saus).

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Tuvalus uavhengighetsdag
2027-10-01
Tuvalus uavhengighetsdag feires 1. oktober, som en markering av uavhengigheten fra Storbritannia i 1978.
Tuvalus mattradisjoner er basert på kokosnøtt og maten fra havet rundt dem. Ris er også en viktig del av kostholdet.

Du finner oppskrifter fra Tuvalu her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Verdens vegetardag
2027-10-01
Verdens vegetardag er en av dagene i året med fokus på vegetarisk mat. Du spiser trolig vegetarmat uten å tenke på det også. Jeg er ikke vegetarianer og kommer nok ikke til å bli det, men det ligger mye vegetarmat på bloggen uansett. Litt morsomt at den sammenfaller med pølsedagen, men uansett finner du masse spennende og noen mer tradisjonelle vegetarretter her.

Botswanas uavhengighetsdag
2027-09-30
Botswanas uavhengighetsdag, som kalles Boipuso markeres 30. september hvert år, som en feiring av uavhengigheten fra Storbritannia i 1966.
Botswanas mattradisjoner er stolte og ganske unike, men har noen fellestrekk med andre land i området. De spiser mye biff, geitkjøtt, sau, kylling, mofanormer og fisk. De er flinke med konservering av mat.
En kuriositet er at vannmelon kommer fra Botswana og de lager ofte forfriskende drikke av den.
Du finner matretter fra Botswana her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Hot Mulled Cider Day
2027-09-30
Hot Mulled Cider Day markeres 30. september hvert år. Hot Mulled Cider er en deilig, varmende høst- og vinterdrikk. Den har tradisjonelt blitt servert som det alkoholfrie alternativet til Mulled Wine, som er det engelske svaret på gløgg.
Du finner oppskrift på den deilige drikken her.
Hot Mulled Cider Day

Du finner mange spennende drinker, både med og uten alkohol her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Fårikålens festdag
2027-09-30
Norges nasjonalrett, fårikålen, feires siste torsdag i september hvert år. Fårikålen ble skrevet i kokebøkene allerede på slutten av 1800-tallet og ble stemt frem av det norske folk, som nasjonalrett først i 2014. Du finner oppskrift på fårikål her.

Den internasjonale matsvinndagen
2027-09-29
Den internasjonale matsvinndagen er stiftet av FN, for å fokusere på at mange av oss kaster for mye mat. Matrester kan være både godt og spennende og jeg har mange forslag på bloggen, om du søker på rester. Jeg har lyst til å fremheve noe av det norskeste innen restemat, nemlig «pytt i panne». Det fine med «pytt i panne» er at den kan varieres etter hvilke rester du har og slenge et speilegg på toppen.
Du finner oppskrift på «pytt i panne» HER.

Epledagen
2027-09-28
Den siste tirsdagen i september hvert år feirer vi epledagen, og hva passer vel bedre enn å lage mat med epler i dag?

Epler kan brukes både til sylting, safting, baking og i middagsmaten og du kan finne oppskrifter med epler her.

Turkmenistans uavhengighetsdag
2027-09-27
Turkmenistans uavhengighetsdag feires 27. september hvert år til minne om løsrivelsen fra Sovjetunionen i 1991. Dagen feires med militærparade, konserter, salutt og fyrverkeri.
Turkmenistans mattradisjoner har mye til felles med de andre landene i Sentral-Asia. De spiser mye fårekjøtt og lam. De har en fortid som nomader og det påvirker fremdeles maten, som består av lam, gaselle, kameler, villfugl og kylling. De bruker lite krydder, bortsett fra salt og sort pepper, og maten stekes ofte i bomullsfrøolje.
Du finner matoppskrifter fra Turkmenistan her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Verdens turismedag
2027-09-27
Verdens turismedag er en FN-dag som har blitt arrangert av Verdens turismeorganisasjon (UNTWO) siden 1980. UNWTO jobber for en forsvarlig, bærekraftig, og universelt tilgjengelig turisme.
Jeg tror vi får større forståelse for andre folkeslag og kulturer ved å besøke andre deler av verden og velger å markere dagen med å minnes de fantastiske turene vi har vært på. Du finner noen av dem her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Hummerdagen
2027-09-25
Hummerdagen feires i Australia i dag. Hummer er fantastisk godt og kan varieres etter humør og årstid.
Noen funfacts om hummer:

Hummerblod er blått
Vanligvis er hummer en flekkete brun, men genetiske mutasjoner har ført til røde, blå, flerfargede og albino hummer
Når hummeren blir kokt, frigjøres astaxanthin i skjellene, og gjør at den blir knallrød
Hver gang en hummer bytter skjell, vokser de 20 %
Unge hummer bytter skjell flere ganger i året, men fra de veier ca. 500 g, skjer det en gang i året
Etter å ha funnet et trygt gjemmested, fjerner de skallet, inkludert slimhinnen i tarmen. Under det gamle skallet er alt rynkete og det nye skallet er mykere enn huden din
Jo varmere vannet er, jo raskere vokser hummer
Hummer har tre par antenner
Hummerklør har forskjellig størrelse og brukes til forskjellige formål. Den større kloen bruker den til å bryte opp muslinger, krabber og kråkeboller. Den lille kloen brukes til å rive maten i biter
Hunnhummer sparer på sæd i mange måneder. De oppbevarer den i en beholder mellom bena i seks til ni måneder før hun befrukter eggene, som deretter sitter fast på halen i ytterligere seks til ni måneder
Nyklekket hummer flyter de første to ukene
Den største hummeren som noen gang er registrert ble fanget nær Nova Scotia i 1977 og veide 20,1 kg
Hummer kan gjenkjenne hverandre
Selv om det er usikkert om hummer kan føle smerte, gjorde Sveits det ulovlig å koke levende hummer i 2018

Det meste av hummeren vi kjøper i norske butikker, er avlivet og fraktet i lake fra Canada.
Du finner oppskrifter med hummer HER.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Guinea-Bissaus frigjøringsdag
2027-09-24
Guinea-Bissaus frigjøringsdag feires 24. september, som en markering av løsrivelsen fra Portugal i 1973.
Bissau-Guineansk mat består av mye ris og hirse. De produserer cashewnøtter, kokosnøtter, palmenøtter og oliven, men mye av det eksporteres. Fisk, skalldyr, frukt og grønnsaker spises ofte sammen med korn og melkeprodukter.
Du finner mat fra her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Saudi-Arabias nasjonaldag
2027-09-23
Saudi-Arabias nasjonaldag feires 23. september hvert år. Det er en offentlig fridag og markerer at Nejd og Hejaz ble døpt om til kongeriket Saudi-Arabia i 1932 av Kong Abdul Aziz bin Abdul Rahman Al Saud.
Saudi-Arabia er et stort land og selv om de har mange retter som spises over hele landet, er det også store variasjoner fra region til region, siden kulturen også er variert. Noen av de vanligste matvarene som går igjen, er hvete, ris, lam, kylling, yoghurt, poteter, sjømat og dadler.
Du finner mat fra Saudi-Arabia her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Malis uavhengighetsdag
2027-09-22
Malis uavhengighetsdag markeres i dag, som en feiring av frigjøringen fra Frankrike i 1960. Dagen feires med at flagget heises på offentlige steder, militærparader, taler og diverse kulturelle begivenheter, som dans, musikk og kunstneriske forestillinger.
Mali har store variasjoner i mattradisjonene basert på hvor i landet du befinner deg.
Ris og hirse er basisvarer i Mali, som er en matkultur sterkt basert på korn. Korn tilberedes vanligvis med sauser laget av spiselige blader, som spinat, søtpotet eller baobab, med tomat peanøttsaus. Rettene serveres ofte med grillet kjøtt (kylling, fårekjøtt, biff eller geit).
Populære retter i Mali er bl.a. fufu, jollofris og maafe (peanøttsmørsaus).

Du finner oppskrifter fra Mali HER.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Armenias uavhengighetsdag
2027-09-21
Armenias uavhengighetsdag feires 21. september hvert år, som en markering av løsrivelsen fra Sovjetunionen i 1990.
Armenerne var faktisk de første som lagde vin.
De lager mat som grillet kjøtt krydret med ville fjellurter, solmodne frukter, friske og varierte salater, nydelige oster og ikke minst tynne, ferskbakte brød fra de karakteristiske steinovnene sine.
Du finner spennende oppskrifter fra Armenia her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Belizes uavhengighetsdag
2027-09-21
Belizes uavhengighetsdag feires 21. september hvert år, som en markering av løsrivelsen fra Storbritannia i 1981.
Som et karibisk land, er Belizes mattradisjon kreolsk
Ris og bønner er nasjonalretten til Belize. Det serveres ofte med potetsalat eller coleslaw og stekt plantanas. De spiser også grillede retter eller stuinger av kylling, biff og svin.
Du finner oppskrifter fra Karibia her.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Maltas uavhengighetsdag
2027-09-21
Maltas uavhengighetsdag feires 21. september hvert år, som en markering av uavhengigheten fra Storbritannia i 1964.
Malta har en variert matkultur og er påvirket av italiens, spansk, fransk og middelhavsmat. Selv om sjømat er veldig populært, kommer man ikke utenom de fantastiske kaninrettene de serverer.

Du finner matoppskrifter fra Malta her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Fried Ricedagen
2027-09-20
Fried Ricedagen markeres 20. september hvert år i USA. Fried rice kommer opprinnelig fra Kina, men lages over store deler av verden. Den tilberedes med langkornet ris, løk, gulrøtter, erter og egg og hva du ellers måtte ønske. Om du foretrekker å bruke biff, svinekjøtt, kylling eller servere den som vegetar, er opp til deg. Uansett, du finner oppskrift her.

Om du vil abonnere på nyheter fra bloggen, kan du melde deg på ved å sende oss e-postadressen din HER. Nyhetsbrevet er helt gratis.
Du kan også følge bloggen på Facebook.

Saint Kitts og Nevis' uavhengighetsdag
2027-09-19
Saint Kitts og Nevis’ uavhengighetsdag feires 19. september hvert år, som en markering av løsrivelsen fra Storbritannia i 1983.
Som et karibisk land, er Saint Kitts og Nevis mattradisjoner lignende flere av de andre landene i Karibia. Stuet saltfisk er nasjonalretten og den mest populære. Den er en utrolig deilig blanding av grønnsaker, krydder, kokos og saltfisk.

Du finner oppskrifter fra Karibia her.
Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Chiles nasjonaldag
2027-09-18
Chiles nasjonaldag kalles Fiestas Patrias de Chile og markerer starten på uavhengigheten fra Spania i 1810 denne dagen. De feirer med fargerike festdrakter og dans i gatene.
Chile har mattradisjoner som er en blanding av urbefolkningens tradisjoner med innblanding fra Europa. Nord i Chile serveres det mye sjømat, f.eks. sverdfisk og tunfisk. Du får også servert også rå sjøpiggsvin. Litt lenger sør er empanada, en vanlig rett. Helt sør serveres det mye forskjellige stuinger, gjerne med potet og mais. To lokale spesialiteter er tomaticán og salpicón. De bruker også mye frikasséer av lam, kylling eller skalldyr.
Du finner spennende oppskrifter fra Chile HER.

Monte Cristo Sandwichdagen
2027-09-17
Monte Cristo Sandwichdagen feires 17. september hvert år i USA, til minne om greven av Monte Cristo, fra en roman av Alexandre Dumas. Litt merkelig av en romanfigur kan få så stor betydning av han får sin egen sandwich med en tilhørende dag, men denne sandwichen er i hvertfall nydelig.
Du finner oppskriften her.

Monte Cristo Sandwichdagen

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Mexicos nasjonaldag
2027-09-16
Bakgrunnen for nasjonaldagen er at Mexico ble et fritt og selvstendig land i 1810, etter å ha vært under Spania i mange år. Mexico har flere nasjonaldager, men uavhengighetsdagen 16. september er den viktigste
Meksikansk mat er variert og kreativ i bruken av ingredienser, med fargerike retter og smaksopplevelser. Meksikansk mat er et av verdens mest utbredte kjøkken. Tradisjonell meksikansk kokekunst er erklært som verneverdig immateriell kulturarv av UNESCO.
Du finner masse spennende retter fra Mexico her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Guacamoledagen
2027-09-16
I USA feires guacamolen hvert år på denne dagen. For å lage guacamole moses avokado, gjerne med en gaffel. Deretter tilsettes ulike smakstilsetninger, f.eks. limesaft, salt, grønn chili, koriander, finhakket løk og hvitløk tilsettes hyppig. I Mexico tilsettes som regel grønn tomat også, men ettersom dette ikke er så lett å finne i Norge, må vi ta til takke med rød tomat.
Du finner oppskrift på og med guacamole her.

Honduras' uavhengighetsdag
2027-09-15
Honduras’ uavhengighetsdag feires 15. september hvert år, som en markering av uavhengigheten fra Spania i 1821. Dagen er offisiell fridag og feires med taler, opptog, musikk og dans over hele landet.
Honduras har mattradisjoner, som er en blanding av mesoamerikanske, spanske, karibiske og afrikanske matretter. De bruker mye kokos og kokosmelk.
Du finner oppskrifter fra Honduras her.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.

Guatemalas nasjonaldag
2027-09-15
Guatemalas nasjonaldag er en feiring av uavhengigheten fra Spania i 1821. Dagen feires med livlige skoletog med flagg og dans i tradisjonelle Mayadrakter.
Maten i Guatemala bygger på Maya-kjøkkenet, men med spansk innflytelse. De bruker mye mais, chili og bønner. Mayaene var de første som lagde sjokolade.
Guatemala har matvarer som ofte spises på bestemte ukedager.
Du finner oppskrifter fra Guatemala her.

Eat a Hoagie Day
2027-09-14
Eat a Hoagie Day markeres i USA 14. september hvert år. Hoagie er deilig bakverk fra USA, som fylles med ønsket pålegg.
Du finner oppskrift HER.

Om du vil abonnere på nyheter fra bloggen, kan du melde deg på ved å sende oss e-postadressen din her. Nyhetsbrevet er helt gratis.
Du kan også følge bloggen på Facebook.
